Lucido Maria Parocchi

Lucido Maria Kardinal Parocchi (* 13. August 1833 in Mantua; † 15. Januar 1903 in Rom) weer en Kurienkardinal vun de Röömsch.kathoolsch Kark. 

 Leven un Wirken 
He wurr as Söhn vun den rieken Müller Antonio Parocchi un de sien Fru Genoveva Soresina boren. Sien Vader is storven as he 5 Johr olt weer.
1871 wurr Parocchi to’n Bischop vun Pavia nöömt. De Bischopswehen hett hüm an’n 5. November vun dat sülvig Johr de Kardinaldekan un Sekretär vun de Kongregatschoon vun de röömsch un allgemeen Inquisitschon, Costantino Kardinal Patrizi Naro spend. Dat Utööven vun dat Amt wurr aber nich mögelk maaktVgl. Lillian Browne Olf: Their Name is Pius. Manchester 1941, S. 254. 

Parocchi weer van 1877 bit 1882 Arzbischop vun Bologna. Paapst Pius IX. hett hüm an’n 22. Juni 1877 as Kardinalpreester mit de Titelkark San Sisto in dat Kardinalskollegium upnommen. 1884 wurr he  Kardinalpreester mit de Titelkark Santa Croce in Gerusalemme, 1889 Kardinalbischof vun Albano un 1896 Kardinalbischop vun Porto e Santa Rufina. Van 1896 bit 1903 harr Kardinal Parocchi dat Amt vun den Sekretär vun de Hillige Inquisitschoon inne.

He weer van 1884 bit 1899 Kardinalvikar för dat Bisdom Rom un Kämmerer vun dat Hillige Kardinalskollegiums in dat Johr 1888.

Parocchi nehm an dat Konklave vun 1878 dee, dat Paapst Leo XIII. wählt hett.Francis A. Burkle-Young: Papal Elections in the Age of Transition, 1878–1922. Lanham 2000, S. 60. För Parocchi sall dorbi blots een Stimm afgeven wurrn ween.

 Weblinks 
 Parocchi, Lucido Maria In: Salvador Miranda: The Cardinals of the Holy Roman Church. (Websitevin de Florida International University, engelsch), afropen an’n 21. April 2020.
 Indrag up auf catholic-hierarchy.org; afropen an’n 21. April 2020.

 Enkeld Nahwiesen 

Kategorie:Mann
Kategorie:Börger von Italien
Kategorie:Boren 1833
Kategorie:Storven 1903
Kategorie:Arzbischop
Kategorie:Kardinal